Diari Oficial de la Generalitat Valenciana


Sumari del DOGV 5136, del 16-11-2005 (2005/12265)

Notificació a Construcciones y Canalizaciones Peninsulares, SL, de l'execució i l'embargament acordats en les actuacions d'execució número 155/2005.
----------------------------------------------------------------------------------------------------------------------------------------------------

### Dades del document

Número de DOGV
:   5136

Data del DOGV
:   16-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/12117


Organisme emissor
:   Jutjat Social Número 24 de Madrid

Tipus de document
:   Anunci

Notificació a Construcciones y Canalizaciones Peninsulares, SL, de l'execució i l'embargament acordats en les actuacions d'execució número 155/2005. [2005/Q12171]
  
Número d'actuacions: DEM 290/2005
  
Número execució: 155/2005
  
Matèria: acomiadament
  
Demandant: Mohamed Mekhimar
  
Demandat: Construcciones y Canalizaciones Peninsulares, SL
  
Cèdula de notificació
  
Marta Menárguez Salomón, secretària judicial del Jutjat Social número 24 de Madrid, faig saber:
  
Que en el procediment d'execució 155/2005 d'este Jutjat Social, seguit a instàncies de Mohamed Mekhimar contra l'empresa Construcciones y Canalizaciones Peninsulares, SL, sobre acomiadament, s'ha dictat la interlocutòria que despatxa execució de data 14 d'octubre de 2005, la part dispositiva de la qual, literalment, diu així:
  
«Atés el que s'ha exposat, s'acorda:
  
A) Despatxar l'execució sol·licitada per Mohamed Mekhimar contra Construcciones y Canalizaciones Peninsulares, SL, per un import de 1.850 euros de principal més 185 euros i 111 euros per a costes i interessos que es fixen provisionalment.
  
B) Embargar els béns propietat de la demandada, i lliurar un testimoniatge d'esta resolució, que valdrà de manament en forma, amb notificació d'esta resolució als jutjats degans socials de València i Linares a l'efecte que la Comissió Judicial en procedisca a la notificació i a l'embargament de béns en quantia suficient per a cobrir les quantitats per les quals es despatxa execució, i es pot sol·licitar, si cal, l'auxili de la força pública, així com fer ús dels mitjans materials i personals necessaris per a poder accedir als llocs on es troben los béns l'embargament dels quals es pretén.
  
C) I atés que es desconeixen els béns concrets, procediu-ne a la indagació i, a esta finalitat, expediu els corresponents oficis i manaments al cap provincial de Trànsit, a l'alcalde, al Servici d'Índex del Registre de la Propietat, a l'Oficina d'Investigació Patrimonial i també al director de l'Agència Tributària a fi que comunique a este jutjat si per part de la Hisenda Pública es deu alguna quantitat a l'executat pel concepte de devolució com a resultat de l'impost sobre la renda de les persones físiques, de l'impost sobre el valor afegit, o qualsevol altra. I així mateix perquè tots ells, i sense perjuí de les exigències legals, en el termini màxim de cinc dies, faciliten la relació de tots els béns o drets del deutor de què en tinga constància.
  
Advertiu les autoritats i funcionaris requerits de les responsabilitats derivades de l'incompliment injustificat del que s'ha acordat (articles 75.3 i 238.3 de la LPL). En cas positiu, s'acorda l'embargament dels possibles vehicles propietat de l'executada, i sol·liciteu, alhora, la corresponent anotació i el consegüent certificat, així com l'embargament de les quantitats pendents de devolució per la Hisenda Pública a l'executat, fins a cobrir la quantitat objecte de constrenyiment, i demaneu-ne la remissió al compte de dipòsits i consignacions oberta per este jutjat a Banesto, compte corrent número 2622, situat al carrer d'Orense, l9, de Madrid.
  
D) S'advertix i es requerix l'executat en els termes exactes exposats en els raonaments jurídics quart i cinqué.
  
E) Advertiu l'executat que si deixa transcórrer els terminis que se li concedixen, i en la forma indicada al raonament jurídic sisé, se li podrà imposar el pagament de constrenyiments pecuniaris per cada dia que es retarde.
  
F) Traslladar l'escrit presentat i la present resolució al Fons de Garantia Salarial, a la finalitat expressada en el raonament jurídic seté.
  
Notifiqueu la present resolució a les parts.
  
Manera d'impugnació: contra esta resolució no s'hi pot interposar cap recurs, sense perjuí de l'oposició que l'executat hi puga formular en el termini de 10 dies, per defectes processals o per motius de fons (article 551 LEC en relació amb els articles 556 i 559 del mateix text legal). Sense perjuí de l'executivitat. I atés que l'empresa demandada es troba en parador ignorat, notifiqueu esta resolució a través d'edictes que es publicaran en el butlletí oficial de València i al tauler d'anuncis d'este jutjat, amb l'advertiment a l'executada que les successives notificacions es practicaran en estrades d'acord amb l'establit en l'article 59 de la LPL».
  
I perquè valga de notificació en forma legal a Construcciones y Canalizaciones Peninsulares, SL, en parador ignorat, expedisc la present cèdula perquè s'inserisca en el butlletí oficial de la província.
  
S'advertix el destinatari que les següents comunicacions es faran a les estrades d'este jutjat, tretes les que tinguen forma d'interlocutòria o sentència, o es tracte de citació a termini.